སྤྱི་ལོ་༢༠༠༨ལོར་ཧཱུཾ་ཆེན་གྱི་བུ་སྔོན་འགྲོའི་སློབ་གྲྭར་འགྲོ་རན་སྐབས་སུ་ཁོང་ལ་ཡང་དཀའ་ངལ་དེ་འཕྲད།ཁོང་གིས་གནད་དོན་དེའི་ཐད་རང་ཉིད་ཀྱི་གྲོགས་པོ་སྐོར་ཞིག་དང་གླེང་མོལ་བྱས་པ་ལས་ཚང་མར་སེམས་ངལ་གཅིག་མཚུངས་ཡོད་པར་ཤེས་རྟོགས་བྱུང་།ཁོང་ཚོས་གྲོས་མོལ་མང་དག་ཅིག་བྱས་རྗེས་མཐའ་མར་ཟི་ལིང་ནང་གི་བོད་རིགས་བུ་ཕྲུག་ཚོར་རང་ཉིད་ཀྱི་རིག་གནས་སྦྱོང་སའི་ཁོར་ཡུག་ལེགས་པོ་ཞིག་སྤྲོད་སའི་བོད་ཡིག་གི་སྔོན་འགྲོའི་སློབ་གྲྭ་ཞིག་འཛུགས་རྒྱུར་སེམས་ཐག་བཅད།འོན་ཀྱང་།འབྲེལ་ཡོད་ཕ་མའི་ཚོགས་ཆུང་དེར་སློབ་ཁང་དང་།དགེ་རྒན།སློབ་ཁྲིད་རྒྱུ་ཆ་འམ་ཆ་རྐྱེན་མཁོ་སྒྲུབ་བྱ་རྒྱུའི་མ་དངུལ་གྱིས་ཕོངས་རྐྱེན།སྤྱི་ལོ་༢༠༠༨ལོའི་དཔྱིད་ཁའི་དུས་སུ།ཧཱུཾ་ཆེན་གྱིས་ཀུན་ཕན་ཐེབས་རྩ་ཚོགས་པར་ཟི་ལིང་ནང་གི་བོད་རིགས་བྱིས་པ་ཚོའི་ཆེད་དུ་སྔོན་འགྲོའི་སློབ་གྲྭ་ཞིག་འཛུགས་རྒྱུར་རོགས་སྐྱོར་ཡོང་བའི་སྐོར་ཀྱི་རེ་ཞུ་ཕུལ་བ་རེད།